سوئد-ده عیرقچی کورسانلار طرفیندن اله کئچیریلن، حکومتین ان بؤیوک طرفداشی اولان سوسیال دموکرات پارتیسی‌نین تویتر  حسابیندان "بوتون مسلمان‌لاری اؤلدورون" مئساژی یایدی‌لار.
سوسیال دموکرات پارتیسی بو باره‌ده معلومات یایدی.
معلوماتدا 850 مینه یاخین ایستیفادچی‌سی اولان تویتر حسابی‌نین یئرلی واختلا 02.00 راده‌لرینده عیرقچیلار طرفیندن اله کئچیریلدیگی و ساعات 09.30-دا نظارت آلتینا آلیندیغی بیلدیریلدی.
عیرقچی لار حساب واسطه‌سیله "بوتون مسلمان‌لاری اؤلدورون" مئساژی ایله یاناشی سوئد-ین باش ناظیری و سوسیال دموکرات پارتیسی‌نین لیدری استفان لوون ین تقاوده چیخماسی و حربی بیرلیکده افسر اولا‌راق وظیفه‌یه باشلاماسی ایله باغلی دا مئساژلار بؤلوشوب‌لر، اویوشدوروجو ماده لرین سربست ساتیشینا عایید  تویترلر ده آتیب‌لار.
پارتی نین مطبوعات کاتیبی آسا سؤدرن بو مئساژلارین اونلارلا هئچ بیر علاقه‌سی اولمادیغینی و مسئله ایله علاقه‌دار محکمه‌یه مراجعت ائتدیک‌لرینی بیلدیردی.
